# Møtebok for Jeløy menighetsråd 13.03.24

**Til stede**:

Petter Dyhre, Lars-Jørgen Myhrer, Henriette Welten, Marianne Hake, Lindbjørg Moi Joensen, Tor Espen Ombustvedt, Inger Marie Bø, Steffen Fjærvik, Vigdis W. Vevstad, Knut Refsdal Eivor Andresen, Vigleik Lutnæs, Torger Gillebo, Gunnel Edfeldt, Mia Cecilie Welten og Dorthe Stokstad Sandnes.

Forfall:

Magnus Raab, Geertruida Bertijn

**Saksliste**

Innkalling og protokoll ble godkjent

Presentasjon av kapellan Mia Cecilie Welten

Sak 014/24 Kjell Kåsin orienterer om støttegruppas arbeid med boka Glassmaleriet

Sak 001/24 Budsjett og regnskap

Sak 003/24 Jeløykirkens dager

Sak 015/24 Årsmøte og årsrapport

Sak 016/24 Fasteaksjonen

Sak 011/24 Orienterings- og referatsaker

**Presentasjon av kapellan Mia Cecilie Welten.**

Mia Cecilie Welten er 25 år og er fra Jeløya.

Hun ble konfirmert i Jeløy kirke for 11 år siden, gikk lederkurs og har jobbet som frivillig

med bl.a. konfirmanter og søndagsskole.

Hun studerte på MF Vitenskapelige Høyskole, med studiet «Ungdom, kultur og trosopplæring» med overgang til teologistudiet. Der skrev hun master om hvordan man forkynner bønn for konfirmanter på HEKTA leir.

Mia Cecilie ble ferdig på MF i juni i 2023 og begynte som kapellan hos

oss i Jeløy i juli. Ble ordinert i august. «Fint med en prest vi har oppdratt sjæl!»

Mia Cecilie er spesielt opptatt av å bygge relasjoner til ungdommer og på den måten

håper hun å utvikle og utvide ungdomsarbeidet.

**Sak 014/24 Kjell Kåsin orienterer om støttegruppas arbeid med boka**

**Glassmaleriet**

**Saksframlegg**

Forvaltningen av boken om Glassmaleriet.

Boken «Glassmaleriet, Victor Sparres *Livets Tre* i Jeløy kirke», eies og forvaltes nå av Jeløy menighetsråd. Redaktøren av boken, Bjørn Tore Pettersen, har et ønske om at overskudd fra salget skal benyttes til å styrke arbeidet blant barn og unge i Jeløy menighet. En ting er salg av boken, men boken åpner også opp for andre bruksområder.

I januar 2023 ble det etter initiativ av Kjell Kåsin dannet en støttegruppe som kunne avlaste Bjørn Tore Pettersen i det avsluttende arbeidet med boken, og i arbeidet etter at boken hadde blitt lansert.

Pr dags dato består støttegruppen av Tor Espen Ombustvedt, Bjørn Tore Pettersen og Kjell Kåsin.

På møtet i MR 13. september 2023 kom Kjell Kåsin med en anbefaling om at MR bør tenke igjennom, og bestemme hvordan boken skal brukes. Støttegruppen fikk i oppdrag å komme med en innstilling/forslag som MR kan støtte seg til når rådet skal bestemme bruksområdene.

Støttegruppen kom med følgende anbefalinger når det gjelder den interne bruken i menigheten: *Hva skal være gave, og når skal boken selges?*

1. Gave.

* Som takk for ulike tjenester; foredragsholdere, kursgivere, påskjønnelser o.l.
* Staben organiserer bokgaver til mangeårige givere av JKD.
* Tilbud til dåpsforeldre/brudepar – gjerne med signatur av deltakende prest.
* Tilbud om «klassesett» som kan benyttes i konfirmantundervisningen?
* Menighetsrådets medlemmer.
* Staben.

1. Salg.

* Andre menigheter.
* Nære medlemmer av dåps- og brudeparfamilier.
* Besøkende i kirken; både enkeltpersoner og dersom det etableres en visningstjeneste for besøkende (grupper).
* Tilbudsopplegg; for eksempel når kan det passe å selge boken for kr 380?

På møtet 11 oktober 2023 vedtok Menighetsrådet anbefalingen.

* *Støttegruppen får ansvaret for promotering og salg til noe annet blir bestemt.*
* *Den interne bruken av boken; gave/salg.*
* *Enkelte av tiltakene, som f.eks. annonsering, vil medføre kostnader. Støttegruppen fikk fullmakt til å bruke inntil kr 20 000 årlig i promoteringsarbeidet.*

Fakta omkring boken

* Bokens opplag er på 1 200. 50 eksemplarer ble i tillegg gitt av trykkeriet: Totalt 1250 eks.
* Produksjonskostnader: Kr 219 812.- inkl mva. Kostnad pr eksemplar: Kr 184.-
* MR har også vedtatt å betale kr 30 000 til fotograf Helge Eek for eksklusive fotorettigheter. Disse rettighetene har i seg selv en betydelig verdi.

**Oversikt pr 01 februar 2024**

|  |  |  |  |
| --- | --- | --- | --- |
| Salgssteder | Antall bøker levert for salg | Antall bøker solgt | Salgsinntekter |
| Bokhandlere i Moss og ARK bokhandel Trondheim | 104 | 81 | 20 466 |
| Lokale gallerier | 25 | 11 |  |
| Moss menighet |  |  |  |
| Fellesrådet | 16 | 16 |  |
| Solgt via VIPPS, kort og giro. | 315 | 315 | 130 353 |
|  |  |  |  |
|  | 460 | 423 | 150 819 |

Antall bøker 1 250

Restopplag 741

------------------------------------

Antall effektuert 509

Bøker levert for salg 460

----------------------------------

Antall gaver 49

=====

**Møtebehandling**

Saksframlegget ble gjennomgått. Det kom blant annet fram at det må selges 550 bøker for

at budsjettet skal gå i null. For å selge mer, planlegger arbeidsgruppa bl.a. annonse i

Moss Avis før jul, stand i byen under Mossedagene og Christian Fredriksdagene.

**Forslag til vedtak**

Støttegruppa får ansvaret for promotering og salg til noe annet blir bestemt.

**Vedtak**

Støttegruppa får ansvaret for promotering og salg til noe annet blir bestemt.

**Sak 001/24** **Budsjett og regnskap**

**Saksframlegg**

Anne Onshuus, regnskapsfører for fellesrådet har med seg regnskapsutskrift fra 2023 og går gjennom dette og foreløpig budsjett for 2024.

Regnskapet

Her skal vi se spesielt på:

Inntekter:

Brukerbetaling, salg, leieinntekter

Refusjoner

Tilskudd fra fellesråd/menighet

Andre tilskudd, gaver og innsamlede midler

Utgifter:

Kjøp av varer og tjenester

Refusjon og overføringer

Tilskudd og gaver

Budsjettet

Vi skal vedta et budsjett for 2024, og det er viktig at menighetsrådet kommer med innspill til hva vi skal bruke penger på. Budsjettet må også reflektere det vi vedtok som strategiske mål og tiltak på strategisamlingen vår.

I perioden 2022−2029 vil vi at:

1. Kirken på Jeløy er synlig i samfunnet, oppleves relevant og engasjerer seg i menneskers liv.
2. Flere unge på Jeløy opplever tilhørighet og fellesskap ved å søke dåp, konfirmasjon og delta i kirkens barne- og ungdomsaktiviteter.
3. Flere deltar i og opplever gudstjenester, kirkelige handlinger og kirkelige møteplasser som inkluderende og trosstyrkende fellesskap.

Her skal vi se spesielt på:

Generelt menighetsarbeid; Utgifter og inntekter

Barn/unge; Utgifter

Konfirmanter; Utgifter og inntekter

Diakoni; Utgifter og inntekter

Gudstjenester; Utgifter og inntekter

Jeløykirkens dager: Utgifter og inntekter

**Møtebehandling**

Regnskap og budsjett ble gått gjennom og forklart.

Vedlagt ligger skjema for regnskap og budsjett

I tillegg til diakonlønnen, ble det vedtatt å bruke handlingsregelen på 400 000 til oppussing

av klatrerommet i kjelleren. 8/10 stemmeberettigede stemte for.

**Forslag til vedtak**

Menighetsrådet vedtar det framlagte regnskapet.

Budsjett vedtas med de endringer som kommer opp i møtet

**Vedtak**

Menighetsrådet vedtok det framlagte regnskapet, med forbehold om at revisor godkjenner

regnskapet.

Budsjettet ble vedtatt med de endringene som kom fram i møtet.

**003/24 Jeløykirkens dager**

**Saksfremlegg**

Jeløykirkens dager, 13. – 15. sept.

Alle i menighetsrådet oppfordres sterkt til å komme - og bidra!

Programskisse

*Fredag 13. sept*.

Kl. 12 – 14: Åpning av Jeløykirkens dager. Ansvar: Astrid Gangestad

Annes kafe. Ansvar: Anne Brynhildsen

Kl. 17 – 19: Ettermiddagsmøte med foredrag. Ansvar: Arbeidsgruppe

*Lørdag 14. sept.*

Kl. 11 – 14: Barnas lørdag

Salgsdisk. Ansvar: Toril Jodalen og Anne Berit Pettersen

Loddsalg og lykkehjul. Ansvar?

Kafeteria. Ansvar: Jeløy Kirkes Aspirantkor og Barnekor.

Aktiviteter utenfor kirken og i Torderødparken. Ansvar: Astrid Gangestad og Astrid Nielsen Eliassen tar ansvar for bestilling, Arbeidsgruppe: Vigleik Lutnæs, Tor-Espen Ombustvedt, Truus Bertijn og Henriette Welten.

Kl 14: Konsert for små og store. Ansvar: Trond Oftung

*Søndag 15. sept.*

Kl. 11: Gudstjeneste

Moss korforening deltar

Kirkekaffe med markering av 60-årsjubileet av menigheten

Arbeidsgruppen (Torger Gillebo, Vigdis Vevstad og daglig leder) som planlegger arrangementet fredag ettermiddag, informerer om framdriften i arbeidet rundt å finne foredragsholder.

Er det tradisjon for noe bevertning før/etter?

Vi trenger gevinster. Har noen skaffet noe?

På strategisamlingen ble det foreslått byttedag. Kan det være en av aktivitetene på lørdagen? Hvem kan i tilfelle ta ansvar for det?

**Møtebehandling**

Arbeidsgruppa som har ansvar for foredraget fredag, informerte om at Sofie

Høgestøl og Thomas Seltzer ikke lenger er aktuelle. Det jobbes nå med å få tak i

andre som kan ha foredrag om valget i Amerika. To kandidater igjen; Christina Pletten

eller Eirik Løkke. (18.03.24, til informasjon; Christine Pletten har sagt seg villig til å

komme)

**Forslag til vedtak**

Innspill til Jeløykirkens dager vedtas med de endringer som kommer fram i møtet.

**Vedtak**

Forslaget til vedtak ble vedtatt.

**Sak 015/24 Årsmøte og årsrapport 2023, foreløpig utkast**

**Saksfremstilling**

I henhold til Kirkeloven skal menighetsrådet invitere til årsmøte hvor årsrapport, regnskap og budsjett legges fram for menigheten til orientering.

Dato for årsmøtet er 03.04.24.

Årsrapporten som skrives i disse dager, sendes til dere før møtet.

Dato for møtet og rapporten skal opplyses om og legges tilgjengelig to uker før årsmøtet. Dette blir lagt ut på nettsiden vår og bakerst i kirken.

Det er krav til årsrapporten som menighetsrådet skal avgi til revisor. Det skal gis opplysninger om forhold som er viktige for å bedømme den økonomiske stillingen som ikke framgår av årsregnskapet, redegjøre for vesentlige beløpsmessige avvik mellom årsbudsjett og årsregnskap og andre forhold av vesentlig betydning. I tillegg skal det gjøres rede for kjønnslikestilling, evt likestillingsvedtak.

Menighetsrådet skal godkjenne årsrapporten menighetsrådsleder har skrevet som leder av menighetsrådet og det Anne Onshuus og daglig leder har skrevet om regnskapet og budsjettet.

I tillegg vil årsrapporten for Jeløy menighet inneholde alle rapportene som de ulike fagstillingene skriver.

**Forslag til vedtak**

Menighetsrådet vedtar rådets årsmelding og rapport på regnskap 2023 og budsjett 2024

**Møtebehandling**

Det ble gjort oppmerksom på noen få faktafeil.

**Vedtak**

Menighetsrådet vedtok rådets årsmelding og rapport på regnskap 2023 og budsjett 2024 med noen små justeringer.

**Sak 016/24 Fasteaksjonen**

**Saksfremlegg**

Dato: 19. mars

Pga. jordskjelv, tørke, flom, krig eller konflikt lever ca 800 millioner mennesker uten tilgang til rent vann i verden i dag. Kirkens Nødhjelp jobber med akutt bistand i katastrofer og med langsiktige prosjekter for å redusere nød og fattigdom i verden. De jobber for fred og rettferdighet, og for å redde liv.

I fasteaksjonen skal vi samle inn penger til dette arbeidet, med særlig fokus på tilgang til rent vann og de enorme ringvirkningene dette har for et menneske.

På Jeløy har konfirmantene og menigheten lang og god tradisjon med en dør-til-dør-aksjon. Hvis vi får mange bøssebærere, vil vi ved en dør-til-dør nå ut til hele den geografiske menigheten. Det er et mål å få mest mulig på Vipps i døren, så vi bør motivere bøssebæreren til å gi folk muligheten til å vippse med en gang.

Det er behov for funksjonærer og bøssebærer. Vi fordeler oppgaver på møtet.

**Forslag til vedtak**

Det fremmes ikke forslag til vedtak.

**Møtebehandling**

Det ble fordelt oppgaver.

**Vedtak**

Petter Dyhre, Marianne Hake og daglig leder teller penger

Lars-Jørgen Myhrer koker pølser

Henriette Welten blir med på registrering av bøssebærere

Tor- Espen kan også være med

**Orienteringssaker**

* Menighetsrådet inviterer kantor, diakon og menighetspedagog til hvert sitt rådsmøte hvor de kan orientere om hva de jobber med og det er anledning for rådet til å stille spørsmål. Neste gang (17. april) inviteres diakonen.
* Bispevisitas. Biskopen kommer til Jeløy/Moss siste uka i oktober (uke 44).
* Møtedatoer for menighetsrådsmøtene fram til sommeren: 13. mars, 17. april, 15. mai og 19. juni. Kan vi framskynde møtet 19. juni til 12. juni?
* Kirkevergen rådet oss i menighetsrådet til å søke om midler til rehabilitering av glassmaleriet. Jon Erik Haave er spurt om å undersøke hvor man kan søke og eventuelt skrive søknad.
* Når det gjelder saken om oppussing av klatrerommet og biljardrommet, har kirkevergen tatt kontakt med en interiørkonsulent. Interiørkonsulenten og komiteen ser på rommet fredag 8. mars. Komiteen utarbeider en plan over behov og ønsker. Komiteen består av Lindbjørg Moi Joensen, Vigleik Lutnæs og kapellanen. Øvrige medlemmer av staben stiller også opp hvis det er ønske om det.
* Utleie av kirken til vielse av et par som er medlemmer av adventistkirken.

**Eventuelt**

Sognepresten informerte om tiltaksplanen. Planen skal tas fram på møtene framover slik

at det skal være lett å følge med på hva som blir gjort. På neste møte nedsettes et

utvalg som skal ha fokus på Grønn kirke.

Ref.

Jeløy 18.03.24

Dorthe S. Sandnes